Jā, jā, jā, jā
Bižu Dūre
Mēs satiekam savu varoni, kad viņa dzenas pakaļ kārtējam ļaundarim.
Vai viņa to apturēs? Tūlīt uzzināsim.
Tev paveicās, ka tā bija ēka, nevis tu.
Ak vai! Tūlīt tevi panākšu.
Un es triecu dūri jumtā.
Tu man netrāpīji.
Es novērsu tavu uzmanību, Kablaminator.
Nu augšā!
Un lejā.
Mana skaistā seja!
Atbrīvo savu ķīlnieci!
Interesanta doma.
Bet man patīk doma izmantot savu ķīlnieci kodolfiziķi,
lai viņa man izgatavotu bumbu, ar ko varēšu iznīcināt pasauli.
Pats uzprasījies. Es pacelšu tevi virs galvas un griezīšu riņķī.
Tev patīk? Sāk reibt galva?
Pasaki, kur viņa ir, citādi darīšu tā vēlreiz
un tu droši vien apvemsies.
Nē! Man nepatīk vemt. Labi.
Viņa ir tajā furgonā. Durvis ir vaļā.
Sveiki! Mani sauc Bižu Dūre, un esmu te, lai jūs izglābtu.
Paldies. Te jau kļuva pārāk karsti.
Viņš pat neatstāja pavērtu logu.
Domāju, ka cīņa ir galā, jo ar virves galiem tu tiec sasiets.
-Sasodīts! -Liels paldies, Bižu Dūre.
Ja tev kādreiz vajag ko saistītu ar kodolfiziku, padod ziņu!
Paldies. Tā arī darīšu.
Kas attiecas uz tevi, Kablaminator, žēl, ka man jādodas,
jo tas bija eksplozīvi.
Jā, jā, jā, jā
Bižu Dūre
Sveika, Morgana Frīvumena! Dodos atpakaļ uz Dūrības cietoksni.
Drīz tiksimies.
Aktivēt bižu izpletni!
Manas sprogainās bizes šodien dabūja trūkties.
Morgana, kas šovakar paredzēts?
Esi saņēmusi kārtējo ielūgumu uz smalku balli.
Vai apmeklēsi?
Zinu, ka tur būs visi pārējie supervaroņi,
bet man nav laika ballēm, jo jāatjauno sprogas.
Sapratu. Tikšu no tā vaļā.
Mazs putniņš pačukstēja, ka esi man sagādājusi pārsteigumus.
Man ir liela mute. Piedod! Tas biju es. Es izstāstīju.
Tas nekas, klijān Oldrin.
Es tevi ieprogrammēju, lai tu informētu Bižu Dūri
par slepeno ieroču artilērijas izmaiņām.
Man patīk tavi ieroči.
Žēl, ka man tos nekad nevajag, jo man ir šīs palaidnes - bizes.
Šī izskatās pēc parastas pildspalvas, pareizi?
-Pareizi. -Nepareizi. Uzvelc gāzmasku!
Pag, kāpēc man nav maskas?
Amnēzijas gāze. Tā samulsinās jebkuru ļaundari
un liks viņam aizmirst, kas viņš ir un kur viņš ir.
-Kas notika? -Man patīk. Kas tālāk?
Šis izskatās pēc parasta briljanta gredzena.
-Pareizi? -Pareizi.
-Nepareizi. -Sasodīts!
Šajā briljantā ir tūkstošiem mikroskopisku spoguļu.
Ja pavērsīsi to pret gaismu, tas apžilbinās visus tā ceļā.
-Ņem! Uzliec šīs! -Vai visi dabū brilles? Nē? Es ne?
-Lai top! -Jā, diezgan spožs.
Tā, pēdējais. Šīs izskatās pēc parastām skrituļslidām, pareizi?
-Nē! -Tās ir skrituļslidas.
-Bāc! -Tās arī lido.
Ļoti foršas. Man likās - tev noderētu.
Paldies.
Zinu, ko tas nozīmē.
Tavu sprogu atjaunošanas process var sākties.
Jā. Laiks sprogjaunoties.
Jāieveido mati
Grūti, pret noziedzību cīnoties Bizes vietā noturēt
Kad dzenies kādam pakaļ Augšā un prom!
Tas ir garš process - jāsāk Jāatgūst spēki, lai uzvari
Punkts viens - jāatjaunojas
Kad sadots ir sliktajiem Un zilumi uzsisti
-Punkts divi -Mati jābaro un jāmitrina
Jāizķemmē un pinkas jāizplēš
Punkts trīs - mati jāieeļļo
Tie kļūs stingrāki Un skaties - arī spožāki
Punkts četri - tos ieveidosim
Sliktos tie trakus darīs Avīzē smaidīt varēsi
Jāieveido mati
Spējas aktivējas Kad jūties atjaunota
Tas ir process, bet esi droša!
Sasitīsi sliktos tā, ka skan
Tad prom glābt pasauli - jā gan!
Lūk, Bižu Dūre bliež un zveļ Lūk, Bižu Dūre bliež
Tev ieveidoti mati
Lūk, Bižu Dūre bliež un zveļ
Lūk, Bižu Dūre bliež, bliež, zveļ
Katru vakaru viens un tas pats. Kāpēc liec atgādinājumu?
Tas atgādina arī pabarot klijānu Oldrinu.
Ja tev mani vajadzēs, nākamās trīs stundas būšu šajā krēslā.
Krā! Kas mums paredzēts vakariņās?
Vāvere? Skunkss? Tu zini - neesmu izvēlīgs.
Ei, Molsa? Tu zīmē. Atvaino!
Ei, mamm! Tas nekas.
-Pie kā tu šodien strādā? -Pie visa kā.
Labi. Vai negribi nonākt lejā uz Sarunām un atvadām?
Jā. Sarunas un atvadas.
Kas ir Sarunas un atvadas, jūs prasāt?
Sarunas un atvadas ir Organizējoša izaugsmes programma
Vispirms ir sirsnīga saruna Ar jūsu vecajām drēbēm
Un tad - ja norit tā labi Drēbes palikt var
Bet, ja nenorit tā Sakāt drēbēm atā
Un tās tiek izmestas Vai, cerams, atdotas prom
LABDARĪBA
Likās - būtu jautri darīt to visiem kopā.
Tavam brālim tas patīk. Varbūt par daudz?
Es jums pievienošos. Varbūt vēlāk?
Domāju, ka vēlāk tiksies ar draugiem.
Varbūt. Bet varbūt palikšu te un zīmēšu. Īsti nezinu.
Labi. Saki, ja gribēsi atvadas pārcelt!
-Vai tiešām viss ir labi, Molla? -Jā, absolūti. Viss labi.
Labi. Es tev ticu.
Es viņai neticu. Vai jautāt, kas vainas, līdz pateiks?
-Nē. -Nē.
-Esat droši? -Jā.
Ja viņa negrib piedalīties, pati vainīga.
Tu sarunājies, un nu no viņas jāatvadās.
Diez vai būtu jāmet prom ģimenes locekļi.
Katrs to dara pa savam, tēt.
Iešu un izmānīšu no viņas, kas noticis.
Peidža, ievelc dziļu elpu un ļauj Mollijai tikt galā pašai!
Ļauj apvest ap stūri meitu!
Labi. Tev taisnība. Nūģis.
-Te būs dzēriens. -Trāpīts!
Man - pieci punkti.
Cik jautri! Vai varam to izbeigt?
Nē. Stāvi mierā!
Vaigs - 10 punktu. Esmu malacīte.
Es tikai cenšos iedot jums dzērienu, pirms 12.00 sākas jūsu tikšanās.
Taisni pa degunu. 20 punktu. Helēna, vai tu skaiti punktus?
Pieraksti!
Pag, ar ko man 12.00 jātiekas?
Ar satura veidotāju komandu, ko nolīgāt. Atceraties?
-Tu domā kolonoterapeitu? -Nē, tas nāks rīt.
Nesen Bitsija pieļāva kļūdu, ierakstot internetā savu vārdu,
un pirmie meklēšanas rezultāti viņu neiepriecināja.
Video, kurā Bitsija kliedz uz vāveri. Video, kurā Bitsija bērēs aizmieg.
Un raksts par ēstuvi, kuras sviestmaizes izskatās pēc Bitsijas
un kuru nosaukumā izmantots viņas vārds.
Lai šos meklēšanas rezultātus pabīdītu uz leju,
Helēna Bitsijai ieteica nolīgt satura veidotāju komandu.
Tas ir smalks veids, kā nosaukt
divdesmitgadniekus ar grādu brīvajās mākslās un telefonu.
Tad jāsāk gatavoties.
-Domājat frizūru un grimu? -Nē! Dzērienu, idiote.
-Dod manu dzērienu! -Jā, lūdzu.
Piere. 10 punktu.
Nu tā, bizes. Kārtējā diena cīņā ar briesmoņiem.
Esat gatavas? Es nemaz neesmu nogurusi.
Esmu supermodra un gatava bliezt un zvelt. Sāksim!
Ak nē!
Nejūties labi, Bižu jaunkundz?
Dienu no dienas viens un tas pats.
Citiem supervaroņiem tas nav jādara.
Pūķa Puika uzlīmē uz pūķa kaut kādu lenti. Saules Dvīņi paguļ saulē.
Un Miega Meitene vienkārši nosnaužas.
Tā ir. Ar taviem matiem nav viegli.
Diemžēl jāsaka: ja sprogainie mati būtu gludi,
mana dzīve būtu daudz vieglāka.
Ja tu tiešām to vēlies, domāju, ka varu to nokārtot. Acumirkli!
Un - darīts!
Uzstādīju tavā ķiverē jaunu programmu, kas sprogas iztaisnos.
Tev tikai jānospiež tā poga,
un tavu matu ķīmiskās saites tiks pārrautas.
Pag, tiešām?
Bet būs arī dažas citas izmaiņas.
Kādas citas izmaiņas?
Pirmkārt, tu nedrīkstēsi iet pie ūdens vai matus slapināt.
-Kāpēc? Kas notiks? -Mati vairs nebūs taisni.
Bet tie arī nekļūs tādi kā tagad.
Tās būs milzīgas, savēlušās, pinkainas lokas.
Un vēl kas.
Ja nolemsi matus iztaisnot,
tavas spējas var pilnīgi izzust.
Tavas spējas sakņojas saknēs.
-Nekādu spēju? -Tā var būt.
Un šīs pārmaiņas būtu neizdzēšamas.
-Kā marķieris. -Skaidrs.
Bet vai tad man katru vakaru nebūtu jāveic šis atjaunošanas process?
Jā. Bet šo lēmumu drīksti pieņemt tikai tu.
Atstāšu tevi padomāt. Man laiks iet pie miera.
Jauku vakaru, Bižu jaunkundz!
Tātad - vai vēlies sākt sprogjaunošanu?
Protams.
Pag! Stop!
Es to darīšu. Apnikušas tās sprogas.
NĀKAMAJĀ RĪTĀ…
Bižu jaunkundz! Sprogas!
PAGAIDĀM PILSĒTA DROŠĪBĀ
Jūtos spirgta. Sen tik ilgi nebiju gulējusi.
PILSĒTA VAIRS NAV DROŠĪBĀ
Tur rāda Bižu Dūres zīmi. Laiks cīnīties ar briesmoņiem.
Aiziet, sprogas! Tas ir, šķipsnas.
Tā, neizdevās.
Ar otro reizi izdosies. Un paceļos gaisā!
Bāc, man nav spēju.
Es nekrītu panikā.
Vai gribi, lai sagatavoju jaunāko artilēriju?
Jaunāko artilēriju. Jā. Beidzot varēšu izmantot tavus superforšos ieročus.
TIKMĒR PILSĒTĀ…
Palīdzi mums! Dīvains rokas briesmonis pāršķeļ uz pusēm mājas.
Ei! Rokas nost no tām ēkām! Bižu Dūre tev tūlīt sados pa pakaļu.
Vispār - pa roku, jo pakaļas tev nav.
Esmu Manoss. Nedabūsi mani rokā!
Labais. Neesi ar pliku roku ņemams.
Aktivēt lidojošās skrituļslidas!
Tā, paskatīsimies, kas vēl man ir.
Briljanta spoguļgredzens.
Sāc spīgot!
Cik stilīgi! Bet cik sāpīgi!
-Un nu es tev atliekšu pirkstu. -Sāp. Sāp.
Tā notiek, kad esi mano a mano ar Bižu Dūri. Tu zaudē.
Bižu Dūre!
Bitsij, ir atnākuši satura veidotāji.
Viņus sauc…
-Dženija. -Džīnija.
-Džiani. -Pag, vai visi pateicāt to pašu vārdu?
Cik tu esi smieklīga! Es burtiski LOLoju.
-Paskaties uz manu seju! -Īsta revolūcija komēdijas laukā.
Mēs to noteikti iekļaus' sacī.
-Tā laikam saīsina "saturu". -Par 100 pročiem.
Tātad šodien mūsu globālā misija ir #aktivēt tevi, meitēn.
-Esmu pieaugusi sieviete. -Fanoju.
Un mēs parādīsim to sievieti
izcilā pārdomāti atlasītu dzīves momu sērijā.
Momentu, bet vajadzēja teikt "momīšu".
-Ko? -Tā, es iztulkošu.
-Mūsu jaunais sacis… -Saturs.
…pārkalibrēs tavu algoritmu
un pārbīdīs štruntīgās saites uz nākamo lapu,
-kur klikšķīšu nav. -Runā angliski!
Domāju - viņi uzņems fotogrāfijas un video, kuros uzvedaties normāli.
Tā, paklau! Lūk, ko mēs darīsim.
Izcelies! Visas sirdis savāc!
Tev internetā jāparādās Zinām, ar ko sākt
-Tieši tā! -Pārliecinošāk!
Sāksim ar bildēm brīvā stilā
Atpūšoties parkā ikdienas drēbēs
Šīs pilnīgi noteikti nav manas drēbes.
Analītiķi skenēs kompozīciju
Nu izskatās viņa lieliski
Ģeotagi rādīs to, kur esi
Vēl vienu, bet ar smaidu
-Šis darbs mums iet no rokas -Tagad bildēsim pie koka
Vareni. Tagad esmu hipijs?
Pret lapām viņai alerģija
Malā, jūs! Nāk Bitsija Re-Brendenema
Un dejo algoritmam līdzi
-Kāp augstāk! -Kāp augstāk!
Malā, jūs! Nāk Bitsija Re-Brendenema
Tu - ēsma Klikšķus tagad skaiti!
-Saturs! -Saturs!
Sadraudzējies tu ar tautu! Rezultāts būs lielisks
Meklētāji kategorizē Cik cilvēku tagad skatās
AH PRETĪGI - FUI! KUCĒNS! SMUKIŅŠ! O!
To vērts ir publiskot
Iekļaujies tajā ģimenē!
Šis ir sliktāk par koku.
Jo dažādība lielāka, jo labāk
It kā tev būtu draugi
Panāksim, ka reklamējies aktīvi
Tu būsi #trends
Šis darbs mums iet no rokas Ietekmēt, uzrunāt
Man tas tiešām neder.
Viņai ir alerģija pret tūristiem.
Malā, jūs! Nāk Bitsija Re-Brendenema
Un dejo algoritmam līdzi
-Kāp augstāk! -Kāp augstāk!
Malā, jūs! Nāk Bitsija Re-Brendenema
#ATBALSTI SAVUS DARBINIEKUS
Tu - ēsma Klikšķus tagad skaiti!
-Saturs! -Saturs!
Var palielināt smaidu Izmantojot AI filtrus
Uzrunāt visas grupas Izmantojot viedtagus
Mēs sasniegsim BOFU
Kas tas? Kaut kāds vegānu mēsls?
Piltuves dibens Labākais rezultāts, kad citi tevi meklē
-Kad sāksi kāpt uz aug… -Kāpt uz augšu
Ak d… Atvaino, Dženij! Turpini!
-Teicu - kad viņa sāks kāpt… -Nē, es tikai gribēju teikt,
ka man ļoti patika tas, ko Dženija teica par kāpšanu uz augšu.
-Es grasījos teikt… -Kad būs saturs,
viņa kāps uz augšu.
Šķiet, šis bija mans topiņš iziešanai. Diez vai es to vairs daru.
Vairs ne, mīļā. Vairs ne. Kol, kā tev veicas, draudziņ?
Esmu pabeidzis. Šī kaste iet uz atkritumiem.
-Tu jau parunājies? -Jā.
Bija smiekli, dažas asaras, daudz apskāvienu,
bet galu galā nolēmām, ka būs labāk katram iet savu ceļu.
-Drīkst izmantot kamīnu? -Mežonis.
Šorti, ko vilku pirmajā dienā kā parka pārvaldnieks.
Tolaik bija daudz kabatu.
Tev jātiek skaidrībā par daudziem šortiem. Sāc runāties!
Sveiki, senie draugi! Kā iet pa dzīvi? Tiešām? Nemaz nezināju.
-Tas tik ātri nebūs. -Jā. Kaut viņš tā runātu ar mani!
Pildspalva, izlaid amnēzijas tvaikus!
Kas es esmu? Kur ir mana sieva?
Aktivēt lidojošās skrituļslidas!
Nē!
Uzveicot briesmoņus Jūtos es labi
Un esmu atpakaļ cietoksnī
Tev šodien atnāca šis. Kārtējais ielūgums uz balli.
-Pieņemu, ka jāsadedzina. -Protams.
Pag, šoreiz es varu iet. Man nav jāveic sprogjaunošana.
Tāpēc uz šo balli es iešu gan.
VAROŅU BALLE
Tā. Brīvāka atmosfēra, nekā domāju, bet tas nekas. Vienalga jauki.
-Prieks, ka atnācu. -Bižu Dūre, čau! Tev skaisti mati.
-Paldies. -Nav tā, ka parasti tie nebūtu skaisti.
Tie vienmēr ir skaisti. Tikai… Man prieks, ka esi te.
Kāpēc nenāci iepriekš?
Man bija jāsagatavo sprogas, kas aizņem veselu mūžību.
Forši. Vai nevar matus saņemt uz augšu vai atlaist vaļā?
Nē, tas ir mazliet sarežģītāk.
Nē, jā. Es zinu. Jā.
Uzmanību, balles viesi! Čau! Prieks jūs redzēt.
Lūdzu visus saglabāt mieru.
Tikko uzzināju, ka Dr. Šļaksts dodas šurp, lai šo balli sabojātu.
Dr. Šļaksts? Visļaunākais.
-Cik laika mums ir? -Nulle sekunžu.
Jautrība sākas.
Bižu Dūre! Esi nomainījusi frizūru.
Ak nē! Ūdens. Nedrīkstu saslapināties. Šķipsnas sabojāsies.
Atvainojiet, bet es pārtraucu jūsu regulāri ieplānoto programmēšanu,
lai īstenotu savu plānu uz mūžiem pagremdēt pasauli zem ūdens!
Kas tas? Spinātmaizīte?
Sasodīts! To es neparedzēju. Neesmu paņēmusi līdzi ieročus.
Bižu Dūre, tā esi tu. Mums paveicies.
Paldies dievam! Viņa mūs izglābs.
Te ir daudz citu supervaroņu. Tikai saku.
Un nu viņi izskatās pārbijušies un ar Dr. Šļakstu necīnās.
Bet lieta tāda - es tagad nevaru. Man ir… Atā!
-Kāpēc nevari mūs izglābt? -Kur viņa iet?
Atā, bēšie šorti! Esmu haki vīrs.
Tu rīkojies pareizi. Tie šorti bija briesmīgi.
Vai tas ir no tava lauksaimniecības posma?
Tas ir mans grūtniecības kombinezons.
Nu, vai parunāsies?
Čau! Tu biji ideāls pēcvakariņu, pirmstelevizora apģērbs.
Mums kopā bija daudz labu brīžu. Un ar tiem es domāju saldējumu.
Un kūku. Un marinētus gurķus. Vai atceries gurķus?
Nu, Peidža, kāds ir lēmums?
-Tu parunājies. Vai atvadīsies? -Zini ko?
Paskatīšos, vai tas vēl der. Tāpat vien.
-Esi gatava jautrai dienai parkā? -Es izskatos nabadzīga.
"Nabadzīga" ir nevēlams vārds.
-Mēs tā vietā sakām "daudzsološa". -Un kā jūs sakāt "idiote"?
Gudra un centīga.
Tā. Vispirms ieliksim internetā jautājumu un atbilžu video,
lai cilvēki var iepazīt patieso Bitsiju.
IERAKSTA
-Laimīgā! -Tā. Pirmais jautājums.
Sāksim ar ko vienkāršu.
Bitsij, kāda ir tava mīļākā aromterapijas smarža?
-Tekila. -Tā ir tava mīļākā smarža?
Ko? Atvaino!
Dažreiz es pie sevis nosaku "tekila", bet jā - tā ir arī mana mīļākā smarža.
Labi.
Un kura ir tava mīļākā vieta, kur brīdi pabūt vienatnē?
-Tu domā - kad kakāju? Tualete. -Detoksikācija. Man patīk.
Bet es vairāk domāju par to,
-kur tu meditē un atslābinies. -Tualetē.
Grupa, kā būtu ar četru kvadrantu multimediālu mobilo s-turu -
lidojoši diski parkā?
Jā!
-Ko? -Viņi grib, lai ķerat lidojošo šķīvīti.
Vecas, sportiskas kundzītes rullē.
ATPAKAĻ ALĀ…
Tā. Tātad man ir divas iespējas.
Iespēja A. Es cīnos ar Dr. Šļakstu, taisnie mati sabojājas,
un es nezinu, kādi tie būs pēc tam.
Iespēja B. Es necīnos ar Dr. Šļakstu, un mati paliek taisni.
Bet kas tad būšu es? Supervarone, kas necīnījās ar briesmoni?
Vai iespēja C: mēs visi ejam apēst kādu oposuma sendviču.
Izskatās, ka Dr. Šļaksts nu ir ieņēmis veselu kvartālu.
Es nevaru vienkārši stāvēt malā. Viņiem mani vajag. Vairāk, nekā man šos.
Morgana Frīvumena, iedarbini mašīnu!
Kad sāk iet smagi, mani mati sasprogojas.
Atvaino! Es jau tev teicu: tas ir neatgriezeniski.
Diemžēl vajadzēs burtiski kodolzinātnieku, lai atjaunotu tavas sprogas.
Un es nezinu, kur tādu atrast.
Pag! Es zinu.
Tā. Vēlreiz!
Kad lidojošais šķīvītis pietuvojas,
pastiep tam pretī roku un saņem kopā pirkstus!
-#Noķer. -Tu meti tieši man virsū.
Vispār tāda ir doma.
Nākamo noķersiet. Esmu pārliecināta.
Jābūt taču vienai bildei, ko varat izmantot?
-Nē… -Parādi!
Šī ir perfekta. Šī ir perfekta. Šī ir perfekta.
Kas ar jums ir?
Nevienā bildē tev nav atvērtas abas acis.
Un šajā tu vemsties.
Pamēģināsim vēl vienu, ja, mīļā? Uztver to kā izklaidi!
Ja vēlreiz nosauksi mani par mīļo, tu norausies.
Lidojošā šķīvīša laiks!
Ak nē!
-Mans deguns. -20 punktu.
Ak, vai tavas asinis vienmēr ir tik tumšas?
Viss. Man pietiek!
Ir jābūt citam veidam, kā mainīt interneta rezultātus.
Viens cits veids ir.
-Var palīdzēt KAKA. -Domājat - uz tās klikšķinātu?
Nē, K-A-K-A: kategoriska antagonistisko kopu apropriācija.
Varat nopirkt visas vietnes, kas par jums publisko ko sliktu.
Jā. Protams, ka darīsim tā. Vācieties prom!
Atgriezieties pie saviem veipiem, e-grāmatām un kas jums tur ir.
Perf! Sagatavosimies, lai iznāk laba KAKA, un atnāksim rīt.
Pag, man jūs jāsatiek atkal?
Saulīt, tas aizņems visu dienu. Jādarbojas koordinēti.
Cik jautri! Forši. Lieliski.
Rīt būsim klāt!
-Tas bija rēcīgi. Namaste, vecenīt! -Viena mīla, meitēn!
Tā, viss. Es sarunājos un nu atvados.
Kol, dod savu kasti!
-Kol, tajā nekā nav. -Nav tiesa.
Tajā ir bezmaksas krekliņš ar uzrakstu "Kas māk, tam nāk".
Domāju, ka sarunājies ar visām vecajām drēbēm.
Sarunājos, bet izlēmu neatvadīties.
Klau, vajadzēja taču iztēloties sevi no labākās puses.
Un tas biju es - tāds, kāds esmu.
Man patīk, kas esmu. Man patīk pat sportiskā galvas lente.
Vai nodarbojos ar sportu? Nē.
Bet vai man patīk, kā šis aksesuārs atklāj manu seju? Varat nešaubīties.
Bet šim krekliņam ir jāpazūd.
Mīļum, arī man patīk, kas esi.
Arī es neko no savām mantām negribu izmest.
Panāc! Mammīte sniegs grūtniecības kombinezona apskāvienu.
Un to krekliņu paņemšu es.
Jā, jums taisnība.
Nemetīsim neko prom! Šie šorti ir lieliski.
-Tiem jāpazūd. -Tie jāmet prom.
Nedomāju, ka man tiešām piezvanīsi. Pateicu to tikai aiz pieklājības.
Es tomēr izglābu tev dzīvību.
Jā, nē. Viss kārtībā. Pilnīgā kārtībā.
Tiešām? Neizklausās.
Tikai… Es pagatavoju brīnišķīgu saldējuma desertu,
un tas droši vien kūst.
Bet es pagatavošu citu. Nekas.
Tā. Esi droša, ka to gribi?
Pilnīgi. Es iztaisnoju matus,
jo negribēju visu to ņemšanos,
kādas pārējiem supervaroņiem nav.
Bet nu es saprotu - lai kā nu tas ir,
sprogas padara mani par mani.
Pasaulē ir būts
Tas nozīmē Ka redzēts diezgan daudz
Bet kļūdas, ziniet Daudz nav pieļautas
Izņemot vienu
Es matus mainīju Bet ar to es kļūdījos
Ir cepuru man daudz
Un ar to domāju Ka daudz ir šortu man
Par tiem es pateicīgs Jā, saprotams
Bet esmu sācis šaubīties
Eju apkārt prātodams Ka man vajag ko vēl
Un dažreiz es spogulī skatos Runāju ar sevi
Ieslēdzu gaismu, lai redzu es skaidrāk Neviens cits negribu būt
O, jā Gribēju būt kāds cits
Bet tas neizdevās man Labāk būšu es pats
O, jā Jo esmu es foršs
Kā zapte, kas uz maizes
Tāds, kādam jābūt man O, jā
To, kāda biju, mainīju Beigās tikai saskumu
Izrādās - es labāka
O, jā Jo esmu es foršs
Esmu labāks nekā citi Tāds, kādam jābūt man
Draugu man ir daudz
Tas nozīmē Ka daudzi piekauti
Un vienmēr likās Esmu stipra es
Bet nu man šaubas virsū nāk
Varbūt vajag vairāk Varbūt vajag vēl kaut ko
Dzīve var būt ķēpīga
Un reizēm tiekam pārbaudīti mēs
Es sāku domāt Vai man vesti paturēt
Vai tā tiešām esmu es?
Varbūt jākļūst tādai man Kā apkārtējie
Un dažreiz spogulī skatos
Bet es neredzu
Ieslēdzu gaismu Lai redzu es skaidrāk
O, jā Tā meitene - es
O, jā Gribēju būt kāds cits
Bet tas neizdevās man Labāk būšu es pats
O, jā Jo esmu es foršs
Kā zapte, kas uz maizes Tāds, kādam jābūt man
O, jā
To, kāds biju, mainīju Beigās tikai saskumu
Izrādās, ka labāks es
O, jā Jo esmu es foršs
Esmu labāks nekā citi Tāds, kādam jābūt man
"Tā, tu neko nejutīsi." Šos vārdus es tev nevaru teikt.
Sāku atsprogošanu. Trīs, divi, viens.
Izdevās.
Sveikas, sprogas! Prieks, ka atgriezāties. Nu iesim pašļakstīties!
TIKMĒR APERĪSTSAIDĀ…
Šķiet, tava veiksme tikko izsīka.
Bižu Dūre! Atgriezies?
Un arī manas sprogainās bizes.
Netrāpīji.
Redzu, ka mazs ūdentiņš tevi nebiedē.
Bet liels?
Laikam aplauzies.
Velns! Ātri kaut kas jāizdomā. Pag, zinu!
Esat gatavas, bizes?
Jā, esat. Ei, Šļakst! Panāc tik šurp!
Slapjo cīņu laiks!
Tūlīt būs.
Es tevi apēdu. Vai tāds bija tavs plāns?
Ko? Kur es palieku?
Nē! Tavas bizes mani uzsūc.
Un nu tevi izspiežu. Aiziet notekā!
Urā!
-Sveikiņi! -Mollij! Vai viss kārtībā?
Jā, viss labi. Man tikai kaut kas bija jāpārdomā.
-Iziešu uz brīdi ārā. -Tātad iesi. Labi.
Pag, uz kurieni?
Daži klasesbiedri šodien kopā iet uz baseinu.
Un uzreiz pēc tam viņi grib iet uz kino.
-Skaidrs. -Jā.
Es nevaru iet uz kino uzreiz pēc baseina.
-Nuja. -Bet viņi to nesaprot.
Daži saprot, bet vairums ne.
Dažreiz ir grūti, ka man vajag vairāk laika,
lai sagatavotos, nekā vairumam draugu.
Molsa, man žēl.
Bet kāds man palīdzēja saprast, ka visa tā papildu ņemšanās ir tā vērta,
-jo tās dēļ esmu īpaša. -Sasodīts! Tas ir labi.
-Kurš tev to pateica? -Bižu Dūre.
Jauki. Nu, ja kādreiz viņa ir aizņemta, vari nākt parunāt ar mani.
Burtiski jebkad. Drīksti pamodināt nakts vidū.
Zvanīt man uz darbu. Atrakt kapu, kad būšu mirusi.
Pag! Kas jums visiem mugurā?
-Kā ar Sarunām un atvadām? -Mēs no tām atvadījāmies.
Iešu gatavoties baseinam.
-Tātad uz filmu neiesi? -Nē, vispār iešu.
Es visiem pajautāju, vai nevaram iet uz vēlāku seansu,
un viņi piekrita. Tāpēc viss kārtībā.
Vai kāds nav redzējis manu punktaino peldkostīmu?
Pirms gada atdevām labdarībai.
-Jā, atvadījāmies. -Ko?
Malā, jūs! Nāk Bitsija Re-Brendenema
Un dejo algoritmam līdzi
Malā, jūs! Nāk Bitsija Re-Brendenema
Viņa - ēsma Klikšķus tagad skaitiet!
Malā, jūs! Nāk Bitsija Re-Brendenema
Un dejo algoritmam līdzi
Malā, jūs! Nāk Bitsija Re-Brendenema
Viņa
#KāpsAugstāk
Tulkojusi Inguna Puķīte